CELEX: 31999R1594
Language: lv
Date: 1999-07-20
Title: Komisijas Regula (EK) Nr. 1594/1999 (1999. gada 20. jūlijs), ar ko groza barības piedevas atļaujas nosacījumus

Svarīgs juridisks paziņojums

|

31999R1594

Oficiālais Vēstnesis L 188 , 21/07/1999 Lpp. 0035 - 0036

		Komisijas Regula (EK) Nr. 1594/1999(1999. gada 20. jūlijs),ar ko groza barības piedevas atļaujas nosacījumusEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Regulu (EK) Nr. 1411/1999 [2], un jo īpaši tās 3. un 9.j pantu,(1) tā kā XV pielikuma punkta VII(E)(1)(4) otrā ievilkuma trešajā apakšievilkumā Austrijas, Somijas un Zviedrijas Pievienošanās aktā paredzēts, ka līdz 1997. gada 31. decembrim Zviedrija var saglabāt savus tiesību aktus, kas ierobežo skudrskābes (E236) kā piedevas izmantojumu dzīvnieku barībā;(2) tā kā saskaņā ar noteikumiem minētā akta XV pielikumā Zviedrijai bija pienākums savam lūgumam pielāgot Kopienas tiesību aktus attiecībā uz iepriekš minēto piedevu, pievienojot sīki izstrādātu zinātnisku pamatojumu;(3) tā kā Zviedrija nosūtīja savu pamatojumu 1997. gada 27. jūnijā un 9. decembrī;(4) tā kā Komisijai ir jāpieņem lēmums par šo Zviedrijas iesniegto lūgumu veikt pielāgojumus attiecībā uz skudrskābi;(5) tā kā šā konservanta apstiprināšanas nosacījumi būtu jāpapildina;(6) tā kā skudrskābes izmantotāji būtu jāinformē, ka mitras, nepārstrādātas labības saglabāšanai, izmantojot aerobas skābes, ir aizliegts izmantot skudrskābi, arī reizē ar citām skābēm, ja tās saturs maisījumā ir vairāk nekā puse, jo noteiktos apstākļos tas var izraisīt augstu aflatoksīnu līmeni;(7) tā kā šajā direktīvā paredzētie pasākumi saskan ar Barības pastāvīgās komitejas atzinumu,IR PIEŅĒMUSI ŠO REGULU.1. pantsAtbilstīgi Direktīvai 70/524/EEK ar nosacījumiem šīs regulas pielikumā aizstāj atļaujas nosacījumus attiecībā uz piedevu E236 "skudrskābe", ko klasificē kā konservantu.2. pantsNeskarot 1. pantu, skudrskābe, kura laista apritē līdz 1999. gada 1. septembrim un kuras marķējums neatbilst šīs regulas noteikumiem, var palikt apritē līdz 1999. gada 31. decembrim.3. pantsŠī regula stājas spēkā 1999. gada 1. septembrī.Šī regula uzliek saistības kopumā un ir tieši piemērojama visās dalībvalstīs.Briselē, 1999. gada 20. jūlijāKomisijas vārdā —Komisijas loceklisFranz Fischler[1] OV L 270, 14.12.1970., 1. lpp.[2] OV L 164, 30.6.1999., 56. lpp.--------------------------------------------------PIELIKUMS"EK numurs | Piedeva | Ķīmiskā formula un apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas termiņš |Aktivitātes vienības uz kg kompleksās barības | Aktivitātes vienības uz kg kompleksās barības |E236 | Skudrskābe | CH2O2 | Visas dzīvnieku sugas vai kategorijas | – | – | – | Lietošanas norādījumos jāietver šāda informācija: "Skudrskābi nevar izmantot vienu pašu vai maisījumā ar citām skābēm, ja maisījuma saturā tās ir vairāk nekā 50 % pēc svara tādas nepārstrādātas labības saglabāšanai, izmantojot aerobās skābes, kurā mitruma saturs pārsniedz 15 %" | Neierobežots" |--------------------------------------------------